
BROJ: 072-0-Su-26-000-975
Dana, 21.09.2026.godine


Na osnovu člana 48. stav 2 i 3 Zakona o sudovima Republike Srpske (Službeni glasnik Republike Srpske broj 37/12, 44/15 i 100/17), člana 8. stav 1 tačka i) Pravilnika o unutrašnjem sudskom poslovanju (Službeni glasnik Republike Srpske broj: 9/14, 71/17, 67/18  i 6/19), u vezi sa članom 15. Pravilnika o prijemu radnika u Osnovni sud u Gradišci, broj 072-0-Su-18-001277 i Pravilnika o izmjeni Pravilnika o prijemu radnika u Osnovni sud u Gradišci broj: 072-0-Su-24-000443 od 30.04.2024.godine, v.d. Predsjednica Osnovnog suda u Gradišci donosi sledeće

R J E Š E N J E
o imenovanju
Komisije za sprovođenje javnog konkursa za popunu upražnjenog radnog mjesta
SEKRETAR SUDA

Imenuje se Komisija za sprovođenje javnog konkursa za popunu upražnjenog radnog mjesta sekretar suda - 1 izvršilac na neodređeno vrijeme, po raspisanom Javnom konkursu za popunu upražnjenog radnog mjesta u Osnovnom sudu u Gradišci broj: 072-0-Su-26-000-867 od 14.08.2026.godine, koji je objavljen u dnevnom listu Glas Srpske dana 19.08.2026.godine.

Komisiju za sprovođenje konkursne procedure za popunu radnog mjesta sekretar suda čini:

1. Irena Đorđević, sudija - predsjedavajući komisije,
2. Sandra Demirović, sudija - član komisije,
3. Branimir Maletić, sudija – član komisije.

U slučaju potrebe, određuje se zamjenski član komisije: Brana Sember, sudija.

Zadatak komisije je:
- odbaci zaključkom neblagovremene, nedopuštene, nerazumljive i nepotpune prijave, kao i prijave kandidata koji ne ispunjavaju opšte i posebne uslove iz javnog konkursa,
- sačinjava spisak kandidata koji ispunjavaju uslove za prijem na upražnjeno radno mjesto, nakon čega sprovodi konkursnu proceduru,
- u konkursnom postupku vrši ocjenjivanje stručne osposobljenosti, znanja i vještina kandidata koji učestvuju u izbornom postupku, prema kriterijumima i mjerilima propisanim za izbor,
- postupak izbora kandidata sprovodi prethodnom provjerom znanja i sposobnosti i obavezan razgovor sa svakim kandidatom koji ispunjava opšte i posebne uslove,
- nakon provedene konkursne procedure komisija sačinjava izvještaj sa rang listom uspješnosti kandidata koji se dostavlja Predsjedniku suda, radi donošenja odluke o prijemu kandidata u radni odnos,
- prilikom sačinjavanja prijedloga za zasnivanje radnog odnosa i imenovanje najuspješnijih kandidata sačinjava i spisak kandidata koji nisu bili uspješni u postupku konkurencije, odnosno spisak kandidata koji nisu ostvarili više od 50% od mogućeg broja dodijeljenih bodova.

Komisija o svom radu vodi zapisnik.

Ovo rješenje će se objaviti na portalu Osnovnog suda u Gradišci https://ossud-gradiska.pravosudje.ba/   tri dana prije sprovođenja intervjua.

Rješenje stupa na snagu danom donošenja.

                                                                                                     v.d. Predsjednica suda
                                                                                                       Brankica Spasojević

Dostaviti:
· članovima i zamjenskom članu Komisije
· konkursni spis
· registar odluka
· portal suda
· a/a

